laion/Wikipedia-Exotic huggingface dataset:
Vikkel (bioloogia)

Vikkel ehk spandrel on evolutsioonibioloogias fenotüübiline tunnus, mis on tekkinud mingi teise tunnuse arengu kõrvalproduktina, mitte kohastumise otsese tulemusena.
Vikkel

Vikkel on mitmes valdkonnas kasutatav sõna: Vikkel tähendab arhitektuuris sfäärilist kolmnurkpinda üleminekul ruudukujuliselt põhiplaanilt kuplile. Vikkel tähendab bioloogias fenotüübilist tunnust, mis on tekkinud mingi teise tunnuse arengu kõrvalsaadusena, mitte kohastumise otsese tulemusena. Vikkel tähendab kudumises varrastel vaheldumisi parem- ja pahempidi, juurdeloodud ja kokkuvõetud või ülestõstetud silmadega kududes saadud reljeefse või pitsilise pinnaga kirja, ažuurseid, sakilisi või sirgeid mustrijooni varrastel kootud esemetel. Vikkel, "Eesti keele seletav sõnaraamat" (vaadatud 07.08.2018)
Vikkel (käsitöö)

Vikkel on kudumisvarrastel vaheldumisi parem- ja pahempidi, juurdeloodud ja kokkuvõetud või ülestõstetud silmadega kududes saadud reljeefne või pitsilise pinnaga kiri, ažuursed, sakilised või sirged mustrijooned varrastel kootud esemetel. Vikkel, "Eesti keele seletav sõnaraamat" (vaadatud 07.08.2018)
Marcelo Grohe

Marcelo Grohe (sündinud 13. jaanuaril 1987 Campo Bomis) on Brasiilia jalgpallur, kes mängib väravavahina Saudi Araabia kõrgliiga klubis Al-Ittihad. Ta on suurema osa klubikarjäärist mänginud Brasiilia klubis Grêmio, mille noorteakadeemiaga liitus ta 2000. aastal. Klubi esindusmeeskonda jõudis ta 2006. aastal. Klubi esiväravavaht oli ta alates 2014. aastast. 2019. aasta alguses liitus ta Al-Ittihadiga. Debüüdi Brasiilia rahvuskoondises tegi mängus Grohe 5. septembril 2015 mängus Costa Rica vastu. Ta oli Brasiilia koondise varuväravavaht 2015. aasta Copa Américal ja 2016. aasta Copa América Centenariol. Grêmio Campeonato Brasileiro Série B: 2005 Campeonato Gaúcho: 2006, 2007, 2010, 2018 Copa do Brasil: 2016 Copa Libertadores: 2017 Recopa Sudamericana: 2018
Danilo Fernandes

Danilo Fernandes Batista (sündinud 3. aprillil 1988 Guarulhoses) on Brasiilia jalgpallur, väravavaht. Ta mängib Brasiilia esiliigaklubis Bahia. Fernandes alustas klubikarjääri Corinthianse noorteakadeemias. Klubi esindusmeeskonnas tegi ta debüüdi 2011. aastal, kuid põhiväravavahiks tal sel ega ka kahel järgmisel hooajal saada ei õnnestunud. 2015. aastal liitus ta teise Brasiilia kõrgliiga klubiga, Sportiga ning oli samal hooajal klubi meeskonna põhiväravavavaht. Järgmisel hooajal suundus ta Internacionali. Alates 2021. aastast on ta mänginud Bahias. Corinthians Campeonato Brasileiro Série A: 2011 Copa Libertadores: 2012 Recopa Sudamericana: 2013/2014 Klubide maailmameistrivõistlused: 2012 Campeonato Paulista: 2013 Recopa Sudamericana: 2013 Danilo Fernandes soccerway.com lehel
Eric Boe

Eric Allen Boe (sündinud 1. oktoobril 1964) on Ameerika Ühendriikide katselendur, NASA astronaut ja endine õhuväelane. 1987. aastal sai Boe bakalaureusekraadi aerokosmose insenerinduses ja liitus USA õhuväega. 1997. aastal sai ta magistrikraadi elektrotehnikas ning 2000. aastal valiti ta astronaudiks. Ta on osalenud kahel Space Shuttle'i missioonil, STS-126-l ja STS-133-l. Boe lahkus õhuväest 2012. aastal. Augustis 2018 teatas NASA, et Boe on valitud CST-100 Starlineri esmalennu meeskonda. Jaanuaris 2019 teatas NASA, et Boe on tervislikel põhjustel missioonilt eemaldatud ning tema asemel määrati meeskonda Michael Fincke. "Eric A. Boe (Colonel, USAF, Ret.) NASA Astronaut". NASA. Vaadatud 8. august 2018. "NASA Assigns First Crews to Fly Commercial Spacecraft". NASA. Vaadatud 8. august 2018. "NASA Switches Astronaut on Boeing's 1st Crewed Starliner Spacecraft Test Flight". Space.com. Vaadatud 1. veebruar 2019.
Rodrigo Moledo

Rodrigo Modesto da Silva Moledo (sündinud 27. oktoobril 1987 Rio de Janeiros) on Brasiilia jalgpallur, keskkaitsja. Ta mängib Brasiilia kõrgliiga klubis Internacional. Internacional Recopa Sudamericana: 2011 Campeonato Gaúcho: 2011, 2012, 2013
2. järgu flagman

2. järgu flagman (vene keeles флагман 2-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on kontradmiral. 2. järgu flagmanist kõrgem auaste oli 1. järgu flagman ja madalam auaste 1. järgu kapten. Punaarmee maa- ja lennuväes aastatel 1935–1940 vastas 2. järgu flagmanile diviisikomandöri auaste. Viie aasta jooksul sai 2. järgu flagmani auastme 40 inimest. 1935 – Ivan Jumašev (1895–1972), Musta mere laevastiku ristlejate brigaadi komandör, hilisem NSV Liidu Sõjalaevastiku ülemjuhataja 1935 – Johannes Green (1898–1960), Leningradis asunud Sõjalaevastiku Meresuurtükiväe Teadusliku Uurimisinstituudi ülem 1935 – Pjotr Smirnov-Svetlovski (1897–1940), Punaarmee merejõudude inspektor, hilisem NSV Liidu sõjalaevastiku rahvakomissari esimene asetäitja 1935 – Aleksandr Sivkov (1892–1938), Balti laevastiku staabi ülem, 1937. aastal lühikest aega Balti laevastiku juhataja 1935 – Juri Rall (1890–1948), mereakadeemia õppejõud, 1941. aasta septembris Balti laevastiku staabi ülem 1937 – Ivan Issakov (1894–1967), Balti laevastiku juhataja, hilisem Nõukogude Liidu laevastikuadmiral 1938 – Nikolai Kuznetsov (1904–1974), Vaikse ookeani laevastiku juhataja 1938 – Gordei Levtšenko (1897–1981), Balti laevastiku juhataja 1939 – Arseni Golovko (1906–1962), Amuuri flotilli juhataja, hilisem Põhjalaevastiku juhataja 1939 – Vladimir Tributs (1900–1977), Balti laevastiku staabi ülem, hilisem Balti laevastiku juhataja 2. järgu insener-flagman Знаки различия Рабоче-Крестьянского Красного Флота. opoccuu.com
1. järgu flagman

1. järgu flagman (vene keeles флагман 1-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on viitseadmiral. 1. järgu flagmanist kõrgem auaste oli 2. järgu laevastikuflagman ja madalam auaste 2. järgu flagman. Punaarmee maa- ja lennuväes aastatel 1935–1940 vastas 1. järgu flagmanile korpusekomandöri auaste. Viie aasta jooksul sai 1. järgu flagmani auastme 18 inimest. 1935 – Grigor Kirejev (1890–1938), Vaikse ookeani laevastiku juhataja 1935 – Johan Ludri (1895–1937), Punaarmee merejõudude ülema asetäitja 1937 – Aleksandr Sivkov (1892–1938), 1937. aastal lühikest aega Balti laevastiku juhataja 1937 – Pjotr Smirnov-Svetlovski (1897–1940), Musta mere laevastiku juhataja, seejärel NSV Liidu sõjalaevastiku rahvakomissari esimene asetäitja 1938 – Ivan Issakov (1894–1967), NSV Liidu sõjalaevastiku rahvakomissari asetäitja, hilisem Nõukogude Liidu laevastikuadmiral 1939 – Gordei Levtšenko (1897–1981), NSV Liidu sõjalaevastiku rahvakomisaari asetäitja 1939 – Filipp Oktjabrski (1899–1969), Musta mere laevastiku juhataja 1939 – Ivan Jumašev (1895–1972), Vaikse ookeani laevastiku juhataja 1939 – Leonid Gontšarov (1885–1948), Vorošilovi-nimelise mereakadeemia kateedriülem, professor, sõjamereteaduste doktor 1940 – Vladimir Tributs (1900–1977), Balti laevastiku juhataja 1940 – Aleksandr Štal (1865–1950), Vorošilovi nimelise mereakadeemia professor 1. järgu insener-flagman Знаки различия Рабоче-Крестьянского Красного Флота. opoccuu.com
Malaia Föderatsioon

Malaia Föderatsioon (malai Persekutuan Tanah Melayu) oli riik Malaka poolsaarel 1. veebruarist 1948 kuni Malaisia loomiseni 1963. aastal.
Nikolai Matussevitš

Nikolai Aleksandrovitš Matussevitš (vene keeles Николай Александрович Матусевич; 1. jaanuar 1852 – 23. jaanuar 1912 Sevastopol, Venemaa Keisririik) oli vene mereväelane (viitseadmiral). Ta oli Vaikse ookeani eskaadrisse kuulunud ristlejate Admiral Kornilov (1900) ja Rjurik (1900–1903) komandör. Vene-Jaapani sõjas sai ta kaks korda haavata. 1904. aasta märtsis ülendati kontradmiraliks. Sama aasta juulis soomuslaev Tsessarevitš, millel oli Matussevitš, sai Kollases meres toimunud lahingus jaapanlastega raskelt vigastada. Matussevitš sai selle käigus põrutada. Pärast laeva interneerimist sakslaste poolt Qingdao Shis, lasti Matussevitš Saksa keisri loal Euroopasse ravile tingimusega mitte naasta Venemaale enne sõja lõppemist. 1907. aastal oli Matussevitš Balti laevastiku noorem flagman, 1908. aastal Vladivostoki sadama komandör, seejärel Vaikse ookeani merejõudude ülem. 1909. aastal ülendati ta viitseadmiraliks. Tema poeg Nikolai Matussevitš oli samuti mereväelane (insener-viitseadmiral).
Eestimaa Lätlaste Selts

Eestimaa Lätlaste Selts on Eestis elavate Eesti lätlaste organisatsioon. Selts loodi 18. novembril 1988 Tallinnas. Seltsi esimene president oli Ziedonis Silinš. Hiljem on seltsi juhtinud Juris Žīgurs. Seltsi üks filiaal ühendab Narvas elavaid lätlasi. Neil on ka oma seltsimaja. Eesti rahvaste raamat: rahvusvähemused, -rühmad ja -killud. Koostanud ja toimetanud Jüri Viikberg. Tallinn, Eesti Entsüklopeediakirjastus, 1999. Lk. 298
St. Johannes

St. Johannes oli Lübecki kaubalaev, mis ehitati 17. sajandil ja hukkus 11. novembril 1696 Virumaa rannikul Uhtju saarte lähedal. Laeva vrakk on tänaseni alles. Laeva kipper oli Lübecki kodanik Hans Scharffeneberg. St. Johannes Vrakiregistris (vaadatud 08.08.2018) St. Johannes Vrakiregistris
Annika

See artikkel räägib naisenimest. Auhinna kohta vaata artiklit Annika (auhind). Annika on naisenimi. See on levinud Eestis, Soomes, Rootsis ja Saksamaal.[viide?] Annika nimepäev on 26. juuli. 1. jaanuari 2021 seisuga oli Eestis eesnimi Annika 2746 naisel (2018 – 2743). Annika on Eestis populaarsuselt 48. naisenimi (2018 – 51.). Vanim Annika on vanuserühmas 80–84, noorim vanuserühmas 0–4. Kõige rohkem Annikaid on sündinuid mais, kokku 259. Kõige populaarsem on eesnimi Annika vanuserühmas 40–44, kus neid on 10 000 elaniku kohta 47,98 ning Võru maakonnas, kus neid on 10 000 elaniku kohta 30,26. Annika oli keskmiselt 38 aasta vanune (mediaanvanus oli samuti 38; 2018 – 35 aasta vanune (mediaanvanus oli 36)). Lätis oli 2021. aasta 30. juuni seisuga eesnimi Annika 324 inimesel. Annika Altmäe – keskkonnakaitsja Annika Arras – poliitilise ja strateegilise kommunikatsiooni ekspert Annika Haas – fotograaf Annika Koppel – ajakirjanik, filmikriitik ja kommunikatsioonijuht Annika Laats – vaimulik ja tervishoiutöötaja Annika Lall – kergejõustiklane Annika Lill – sisearhitekt ja kunstnik Annika Lõhmus – laulja ja kirjanik Annika Reinson – lühifilmiprodutsent Annika Reintam Blaser – arstiteadlane, anestesioloog ja ujuja Annika Rihma – orienteeruja ja jooksja Annika Sillaots – jalgpallur Annika Tammela – jalgpallur Annika Tikk – jalgpallur Annika Tõnuri – ooperilaulja, pianist ja pedagoog Annika Uudelepp – ametnik ja riigivalitsemise ekspert Annika Vait – advokaat Annika Vendik – kohtunik Annika Hallin – Rootsi näitleja Annika Krijt – Hollandi päritolu modell Annika Saarikko – Soome poliitik Annika Strandhäll – Rootsi ametiühingutegelane ja sotsiaaldemokraatlik poliitik. Annika Sörenstam – Rootsi golfimängija "Nimede statistika". Vaadatud 15.11.2018; 4.10.2021. {{netiviide}}: kontrolli kuupäeva väärtust: |Kasutatud= (juhend) Personvārdu datu bāze
2. järgu insener-flagman

2. järgu insener-flagman (vene keeles инженер-флагман 2-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on kontradmiral. 2. järgu insener-flagmanist kõrgem auaste oli 1. järgu insener-flagman ja madalam auaste 3. järgu insener-flagman. Punaarmee maa- ja lennuväes aastatel 1935–1940 vastas 2. järgu insener-flagmanile diviisikomandöri auaste. Viie aasta jooksul sai 2. järgu insener-flagmani auastme 11 inimest. 1935 – Nikolai Aljakrinski (1896–1938), sõjalaevaehituse teadusliku uurimisinstituudi direktor 1935 – Aksel Berg (1893–1979), Mereside ja Telemehaanika Teadusliku Uurimisinstituudi direktor 1936 – Voldemar Madissov (1871–1951), eesti päritolu Vorošilovi-nimelise mereväeakadeemia kateedriülem 1936 – Nikolai Matussevitš (1879–1950), Vorošilovi-nimelise mereväeakadeemia professor 1936 – Julian Šimanski (1883–1962), sõjalaevaehituse teadusliku uurimisinstituudi sektsiooniülem, hilisem NSV Liidu Teaduste Akadeemia akadeemik 1939 – Pjotr Papkovitš (1887–1946), Vorošilovi-nimelise mereväeakadeemia professor, NSV Liidu Teaduste Akadeemia korrespondentliige 2. järgu flagman Kontradmiral-insener
Nicole Stott

Nicole Marie Passonno Stott (sündinud 19. novembril 1962) on Ameerika Ühendriikide insener ja endine NASA astronaut. Ta liitus NASA-ga 1988. aastal ning töötas mitmetel Space Shuttle'iga seotud ametikohtadel. 2000. aastal valiti ta astronaudiks ning ta oli Rahvusvahelise Kosmosejaama 20./21. ekspeditsiooni liige. Stott osales ka Space Shuttle'i missioonidel STS-128 ja STS-133. Ta lahkus NASA-st 1. juunil 2015. "Nicole Passonno Stott" (PDF). NASA. Vaadatud 8. august 2018. "Astronaut Nicole Stott Retires From NASA". NASA. Vaadatud 8. august 2018.
Arthur Abele

Arthur Abele (sündinud 30. juuliil 1986 Mutlangenis) on Saksamaa kergejõustiklane (kümnevõistlus). 2007 9. koht (8243 punkti) 2015 2. koht (6279 punkti) 2014 5. koht (8477 punkti) 2018 1. koht (8431 punkti) Kümnevõistlus – 8605 punkti, 26. juuni 2016, Ratingen. Seitsmevõistlus – 6279 punkti, 8. märts 2015, Praha ARTHUR ABELE. european-athletics.org. Vaadatud 8.8.2018 Arthur Abele Rahvusvahelise Kergejõustikuliidu kodulehel (inglise)
Ronald Evans

Ronald Ellwin Evans Jr. (10. november 1933 – 7. aprill 1990) oli Ameerika Ühendriikide mereväelane, insener ja NASA astronaut. Ta valiti astronaudiks 1966. aastal ning tema esimeseks ja ainsaks lennuks jäi Apollo 17, seni viimane mehitatud missioon Kuule. Evans suri 7. aprillil 1990 unepealt infarkti. "Ronald E. Evans". NASA. Vaadatud 8. august 2018. "Ronald E. Evans, 56, Astronaut Who Piloted Apollo 17 Mission". The New York Times. Vaadatud 8. august 2018.
Ahmet Erdem

Ahmet Erdem (sündinud aastal 1956 Tokatis Tokati provintsis Türgis) on Türgi poliitik. Ta oli 28. augustist 2015 kuni 17. novembrini 2015 Türgi töö- ja sotsiaalminister. 28. augustist 2015 kuni 17. novembrini 2015 oli ta Türgi töö- ja sotsiaalminister.
Soe oja

See artikkel räägib Viljandimaa ojast. Võrumaa oja kohta vaata artiklit Soe oja (Võrumaa). Soe oja on oja Sakala kõrgustiku idaosas ja Võrtsjärve madalikul, Viljandi maakonnas Viljandi vallas. Oja pikkus on 8,3 km, valgla pindala 13,6 km², langus 24,5 m ja lang 2,95 m/km. Oja saab alguse 58,5 m kõrgusel Soe külas ja suubub 34 m kõrgusel Kivilõppe külas Kivilõppe ojasse. Ojale on Soe külas paisutatud Soe paisjärv. Umbes 1,5 km enne oja suuet hargneb ojast Nälgu oja. Oja kuulub Ida-Eesti vesikonda ja Võrtsjärve alamvesikonda. Soe oja Eesti looduse infosüsteemis (vaadatud 08.08.2018) Soe oja keskkonnaportaalis (vaadatud 08.08.2018) Soe oja Eesti looduse infosüsteemis Soe oja keskkonnaportaalis
1. järgu insener-flagman

1. järgu insener-flagman (vene keeles инженер-флагман 1-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on viitseadmiral. 1. järgu insener-flagmanist kõrgem auaste oli insener-laevastikuflagman ja madalam auaste 2. järgu insener-flagman. Punaarmee maa- ja lennuväes aastatel 1935–1940 vastas 2. järgu insener-flagmanile korpusekomandöri auaste. Viie aasta jooksul sai 1. järgu insener-flagmani auastme ainult üks mereväelane: 1939 – Nikolai Matussevitš (1879–1950), Vorošilovi-nimelise mereakadeemia hüdrograafia kateedri ülem, professor 1. järgu flagman Viitseadmiral-insener
Inglise keel

Inglise keel (English) on indoeuroopa keelkonda kuuluv läänegermaani keel, mis kujunes välja anglosakside valitsemise ajal Inglismaal. Seda räägib 380 miljonit inimest emakeelena ja umbes 600 miljonit esimese võõrkeelena. Ligikaudu 2 miljardit inimest maailmas valdab inglise keelt vähemalt elementaarse suhtlemise tasandil. Inglise keel on ametliku keelena kasutusel Suurbritannias, Ameerika Ühendriikides, Kanadas, Austraalias, Uus-Meremaal ja Lõuna-Aafrika Vabariigis. Briti Rahvaste Ühenduse riikides kasutatakse seda ametliku või tähtsuselt teise keelena. Inglise keel kuulub läänegermaani anglo-friisi alamrühma. Tema lähimad sugulased on šoti keel ja Põhja-Hollandis räägitav friisi keel. Mõned keeleteadlased ei pea šoti keelt eraldi keeleks, vaid inglise keele murdeks. Veel on inglise keele lähedased sugulased ülejäänud läänegermaani keeled, mis ei kuulu anglo-friisi rühma: alamsaksa, hollandi, afrikaani ja ülemsaksa keel. Kuid inglise ja šoti keel on arenenud neist isoleeritult ja sellepärast neist tugevalt lahknenud. Vanainglise keel (Old English) tekkis pärast läänegermaani hõimude (anglite, sakside jt) asumist Britanniasse, seega pärast 5.–6. sajandit. 12.–14. sajandil sai inglise keel suuri mõjutusi prantsuse keelest: (laenati sõnu, grammatika muutus lihtsamaks). Nüüdisaegne kirjakeel on kujunenud 14. sajandist alates, kui vanainglise keel arenes keskinglise keeleks (Middle English). Selle enam-vähem muutumatuna püsinud õigekirjutus kajastab 15.–16. sajandi hääldust. Umbes 16. sajandil algul arenes keskinglise keel uusinglise keeleks, mis püsib tänapäevani. Inglise keelel on hulgaliselt häälduse ja ka sõnavara poolest erinevaid dialekte ja muid alamkeeli. Inglismaa eri krahvkondades kõneldakse murrakuid, mis võivad teise kandi inimestele olla arusaamatud. Samuti kõneldakse maailmas kümneid inglise keele kreoolkeeli. Inglise tähestik Ingliskeelne kirjandus Ingliskeelne Vikipeedia Põhja-Ameerika inglise keel Ameerika inglise keel Kanada inglise keel Inglise keel. Ethnologue.com, Kasutatud 25.07.2009 (inglise) World-Wide English. EHistLing, Kasutatud 25.07.2009 (inglise) Inglise-eesti-inglise sõnastik. EKI Eesti-inglise-eesti sõnastik. Annaabi.com Inglise keele sõnaloend Vikisõnaraamatus Artikleid Michael D. Gordin: "Absolute English" Aeon, 4. veebruar 2015 (kuidas inglise keelest sai teaduses ainuvalitsev keel)
Tulekeeris

Tulekeeris on tulekahjuga esile kutsutud püstjas leegist ja/või tuhast koosnev tuulispask, mille keskmes võib temperatuur ulatuda 1000 kraadini ja üle selle. Fortofer, Jason (20. september 2012) "New Fire Tornado Spotted in Australia" National Geographic  Tulekeeris – pildid, videod ja helifailid Wikimedia Commonsis Tom Whipple, ‘Firenado’ towers over factory blaze in Derbyshire, The Times, 8. august 2018
Iván Duque Márquez

Iván Duque Márquez (sündinud 1. augustil 1976 Bogotás) on Colombia poliitik, aastatel 2018–2022 Colombia president. Ta sündis aastal 1976 Bogotás. Ta on õppinud õigusteadust Sergio Arboleda Ülikoolis ja rahvusvahelist majandusõigust Ameerika Ülikoolis Washingtonis. Lisaks õppis ta riigijuhtimist Georgetowni Ülikoolis ja Harvardi ülikooli majanduskoolis (Harvard Business School). 1999. aastast töötas ta Ameerika Riikide Arengupangas, seejärel oli Colombia rahandusministri (hilisema Colombia presidendi) Juan Manuel Santose nõunik. 17. juunil 2018 toimunud Colombia presidendivalimiste teises voorus kogus ta 54,6% häältest. Ta oli alates 7. augustist 2018 kuni 7. augustini 2022 Colombia president. Tema isa Iván Duque Escobar (1937–2016) oli aastatel 1985–1986 Colombia mäetööstuse ja energeetikaminister. Ta on abielus ja tal on kolm last. Colombia presidendiks saab noor käre konservatiiv
Tõlkeabiprogramm

Tõlkeabiprogramm (inglise keeles CAT tool – computer-assisted translation tool) on arvutiprogramm, mida peamiselt kasutavad tõlkebüroodes või vabakutselisena töötavad tõlkijad. Programmis on korraga avatud nii lähtekeele tekstilõik kui ka tühi lahter sihtkeele teksti jaoks. Tekst on jaotatud väiksemateks tõlkeüksusteks (segmentideks), mis võivad koosneda ühest tähest, numbrist, sõnast, lausest või tekstilõigust. Erinevaid tõlkeabiprogramme on väga palju, kuid Eestis on levinumad näiteks SDL Trados Studio, Phrase (endine Memsource), memoQ jt.
Helju

Helju on eesti naisenimi. 1. jaanuari 2018 seisuga oli Eestis eesnimi Helju 1511 naisel. Helju oli Eestis populaarsuselt 124. naisenimi. Kõige levinum oli eesnimi Helju üle 85-aastaste vanuserühmas, kus neid oli 10 000 elaniku kohta 89,18, ning Põlva maakonnas, kus neid oli 10 000 elaniku kohta 25,72. Helju oli keskmiselt 76 aasta vanune (mediaanvanus oli 78). 1. jaanuari 2019 seisuga oli eesnimi Helju 1435 naisel. Helju oli populaarsuselt 131. naisenimi. Kõige levinum oli eesnimi Helju üle 85-aastaste vanuserühmas, kus neid on 10 000 elaniku kohta 98,83. Helju oli keskmiselt 77 aasta vanune (mediaanvanus oli 78). Helju Aren Helju Jüssi Helju Kaal Helju Mikkel Helju Rammo Helju Raude Helju Rebane Helju Ridali Helju Vals Helju Vasar "Arhiivikoopia". Originaali arhiivikoopia seisuga 30. mai 2019. Vaadatud 8. augustil 2018.{{netiviide}}: CS1 hooldus: arhiivikoopia kasutusel pealkirjana (link)
Petseri tulekahju

Petseri tulekahju oli 24. mail 1939 Petseris toimunud tulekahju, milles hävis kolmandik linnast. See on 20. sajandi Eesti ala üks suuremaid rahuajal toimunud tulekahjusid.[viide?] Tulekahju kestis vaid neli tundi ja selle käigus hävis Petseri 650 elumajast 212. Tulekahjus hukkus kolm inimest ja raskeid põletushaavu sai kaheksa inimest. Tuli tekkis Jaan Poska tänaval asunud Terešihhini pärijate maja kuuridest Uue tänava ja Kiriku tänava vahelises osas. Tugeva tuulega paiskus see kohe laiali üle linna. Tulekustutajad olid vaevalt jõudnud Terešihhini majani, kui juba teatati uuest õnnetusest ligi pool kilomeetrit eemal asunud Rätsepa kaupluse juures Tartu tänaval. Samas oli kohe süttinud ka Riia tänaval asunud Kleinsoni maja. Tugev tuul kandis põlevate katuste laaste ja pappi sadade meetrite kaugusele. Petseri linnast enesest oli tule võimuses rajoon, mis piirdus peamiselt Tartu, Võru ja Riia tänavaga. Petseri kesklinnas hävinesid Petseri linnavalitsuse hoone, tuletõrje pritsihoone, Petseri Majaomanikkude Ühispank, Petserimaa Kaubanduse Ühispank, restoran Must Kass, suur kinohoone, Alfred Meomutteli apteek jne, kokku üle paarikümne kahekorruselise maja. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. http://www.efis.ee/et/filmiliigid/film/id/688 (vaadatud 08.08.2018) Petseri tules ja suitsus, Postimees (1886-1944), nr. 140, 25 mai 1939
Víctor Cuesta

Víctor Leandro Cuesta (sündinud 19. novembril 1988 La Platas) on Argentina jalgpallur, kes mängib keskkaitsjana Brasiilia kõrgliigaklubis Bahia 2017. aastal liitus ta Brasiilia klubiga Internacional. Enne seda mängis ta Argentina klubides, sealhulgas Arsenal de Sarandís, kellega tuli 2012. aastal Argentina meistriks. Aastatel 2018 ja 2020 on Cuesta valitud Brasiilia kõrgliiga hooaja sümboolsesse koosseisu. Aastatel 2022–2023 oli ta Internacionalist laenul Brasiilia kõrgliigaklubis Botafogo. 2024. aastal sõlmis ta lepingu Bahiaga. Debüüdi Argentina rahvuskoondises tegi ta 27. mail 2016 mängus Hondurase vastu. Seejärel kuulus ta Argentina koondisse Copa América Centenariol, kus ta viimases alagrupimängus 14. juunil lõi värava Boliivia vastu. 2016. aasta suveolümpiamängude jalgpalliturniiril oli ta Argentina olümpiakoondise kapten. Argentina jäi turniiril oma alagrupis kolmandaks ning veerandfinaali ei pääsenud. Arsenal de Sarandí Primera División: 2012 Clausura Supercopa Argentina: 2012 Copa Argentina: 2012–13 Huracán Copa Argentina: 2013–14 Víctor Cuesta Soccerway lehel
Kilpjalg

Kilpjalg (Pteridium aquilinum) on kilpjalaliste sugukonda kuuluv sõnajalgtaim. Ta on Eestis üks tavalisemaid sõnajalgu. Kilpjalg kasvab kuivades leht- ja okasmetsades ning metsaservadel, raiesmikel, teeservadel ja võsastikes. Kilpjala leht võib kasvada 0,45–1,8 meetri pikkuseks. Eoseid moodustab juulist septembrini. Kilpjala eospesad asuvad lehe serva all. Üksainus leht võib toota 300 miljonit spoori aastas. Taim paljuneb peamiselt vegetatiivselt risoomi abil. Kilpjala risoom on tärkliserikas (kuni 46% tärklist) ning seda on kasutatud toiduks. Kilpjalg on mürgine nii inimesele kui ka kariloomadele, kuid noori võrseid saab pärast töötlemist toiduks tarvitada. Kilpjala rahvapärased nimetused on kotkajalg, põldsõnajalg, seatinarohi ja sõnajalg. http://bio.edu.ee/taimed/sonajalg/kilpjalg.htm http://herba.folklore.ee/?menu=taime&botid=336 https://elurikkus.ee/bie-hub/species/6617?lang=et http://bio.edu.ee/taimed/sonajalg/kilpjalg2.htm Kas kilpjalg kõlbab süüa?, Hendrik Relve Kilpjalg andmebaasis eElurikkus